SUIDAFRIKAANSE RADIOLIGA 
SARLNUUS SONDAG 14 MAART 2004 


U luister na amateurradiostasie ZS6SRL van die Suid-Afrikaanse Radioliga, die 
nasionale vereniging vir amateurradio in Suid-Afrika, met `n nuusbulletin wat 
elke Sondag om 08:15 Sentraal Afrika Tyd (SAT) in Afrikaans en om 08:30 SAT 
in Engels uitgesaai word. 


Ontvangsrapporte oor die eksperimentele herleiding op 10,130 MHz sal waardeer 
word. 


Hierdie bulletin is ook op die webwerf van die SARL by www.sarl.org.za, en op 
pakketbulletinborde beskikbaar. 


STIL SLEUTEL 


Dit is met leedwese dat ons die afsterwe van Chris Nagel, ZS6CGP, van Witbank, 
op 5 Maart moet aankondig. Chris was baie aktief op die lug, veral met AM 
musiekuitsendings. 


Aan sy eggenote Louisa, ZS6LN, ander familie en vriende ons innige meegevoel. 
(POUSE) 

In die nuus vandag; 

VERSLAG OOR STIGTING VAN DIVISIE 1 FORUM 

OUTOMATIESE POSISIEVERSLAGGEWINGSSISTEEM (APRS) 

STATUS VAN DIE REGULASIES WAT BY OKOSA INGEDIEN IS 

TINUS LANGE 7066 TEGNIESE UITMUNTENDHEIDSTOEKENNINGS 
SARL BHF/UHF KOMPETISIE 

ONTDEK AMATEURRADIO 20 Maart 2004 by NARS 

Bly ingeskakel vir meer besonderhede hieroor en ander nuusitems. 


Besoek ook die SARL se webblad of skakel die SARL-kantoor wat vanaf 09:00 tot 
13:00 op weeksdae oop is by telefoon 011 675-2393 vir inligting oor hoe om by die 
SARL aan te sluit, boekverkope en alle verwante amateurradio-aangeleenthede. 


Die SARLnuusdiens nooi klubs en individue om nuus aangaande amateurradio 
op die webwerf van die SARL te plaas by www.sarl.org.za/newsinbox.asp nie 
later nie as die Donderdag wat die bulletin voorafgaan. Indien moontlik doen 
dit asb in Afrikaans sowel as Engels. 


U luister na ZS6SRL en die nuus volg in besonderhede: 
VERSLAG OOR STIGTING VAN DIVISIE 1 FORUM 


Die Divisie 1 Forum, waaroor in die SARLbulletin van 28 Februarie gerapporteer 
is, is op Saterdag 6 Maart te Swellendam gestig. 


21 verteenwoordigers van die volgende klubs het die stigtingsvergadering byge- 
woon: 


Cape Town Amateur Radio Centre; Boland Amateurradioklub; Overberg Am- 
ateurradioklub; Oakdale Amateur Radio Club; Suidkaap Amateurradioklub; 
Gizmo Radioklub; Winelands Amateur Radio Club: Garden Route Amateur 
Radio Club. 


Daar is besluit om dié Forum te herdoop tot die “Western Cape Amateur Radio 
Forum”. 


'n Bestuurskomitee is aangewys en bestaan uit die volgende persone: Voorsitter 
Marten Holland, ZS1SM; O/ Voorsitter Abe Zwiegelaar, ZS17S; Sekretaris Karl 
Canitz, AS1KGO; Tesourier Rassie Erasmus, ZS1YT. 


Voorts sal elke klub deur 2 afgevaardigdes op die forum verteenwoordig word. 
Alle SARL-raadslede met Div 1 roepseine sal ex-officio as lede van die forum 
dien. 


'n Grondwet vir die Forum is opgestel en aanvaar. `n Afskrif van die grondwet 
is beskikbaar by www.gsl.net/gslct en volg net die skakel na “forum”. 


Dit is eenparig aanvaar dat die Western Cape Amateur Radio Forum dit ten 
doel het om die SARL en amateurradio te bevorder. 


'n Afskrif van die notule van die stigtingsvergadering en die grondwet is reeds 
op die pakketnetwerk versprei. 


OUTOMATIESE POSISIEVERSLAGGEWINGSISTEEM (APRS) 


'n Paar van die gebruikers van APRS wil graag saam met Ton, ZSGANA, (Die- 
itale raadsportfolio) by die NARS bymekaarkom om die implementering van 
APRS in Gauteng te bespreek asook die moontlike groei in die res van SA. 


Die plan is om met die Southern African Antigue Wirelesss Association 
(SAAWA) saam te span en op 20 Maart 2004 om 10:30 byeen te kom. 


Alle belangstellende persone word gevra om die byeenkoms by te woon om `n 
geformaliseerde plan voort te bring. 


Nadere besonderhede kan van Andy, ZS6CEY, op 082-444-9047 of via e-pos by 
andyc@netstar.altech.co.za verkry word. 


STATUS VAN DIE REGULASIES WAT BY OKOSA INGEDIEN IS 


Graham Hartlett, ZS6GJH, die President van die SARL, het SARLNuus ingelig 
dat die radioregulasies op 17 Februarie 2004 by die OKOSA-raad ingedien is. 
Die Raad het egter die regulasies na die Tegniese Beleidskomitee terug verwys. 
Die komitee het die dokumente op 23 Februarie hersien. Die dokumente is weer 
by die OKOSA-raad ingedien en is aanvaar vir publikasie. Die regulasies wat 
nou in die week van 8 Maart 2004 gepubliseer is, is vir 'n periode van 30 dae 
Oop vir openbare komentaar. 


Graham het ook aan SARLnuus meegedeel dat dit genoem is dat lede en nie-lede 
van die SARL direk met OKOSA en die minister se kantoor skakel. “Terwyl ek 
julle frustrasie met die proses verstaan, om direk met OKOSA of die minister se 
kantoor te skakel, help nie op hierdie tydstip ons saak nie. Lede moet asseblief 
hulle komentaar aan die liga adresseer sodat ons in ons onderhandelings met 
OKOSA `n sterk stem het. Julle samewerking in die verband sal hoog op prys 
gestel word” het Graham gesê. 


TINUS LANGE 7066 TEGNIESE UITMUNTENDHEIDS TOEKENNINGS 


Die Tinus Lange 7066 'Tegniese Uitmuntendheidstoekenning en Tinus Lange 
7066 Junior Tegniese Uitmuntendheidstoekenning word jaarliks toegeken aan 
persone wat 'n tegniese projek in een van die volgende kategoriëe indien. 


a. Ontwerp en/of konstruksie van projekte soos `n voorversterker, SGV-brug, 
herleikassie, outomatiese ID-er, praktiese antennaidees, mas, draagbare 
toerusting, kragbron, ens., OF 

b. Enige sagteware vir Amateurradiogebruik. 


Die inskrywing moet die volgende insluit: - die werklike item (as groote en massa 
dit toelaat) of fotos (veral in die geval van antennas/maste, ens) en `n volledige 
beskrywing in artikelformaat met illustrasies/prente gereed vir publikasie in 
Radio ZS. 


Die werklike artefak moet die NARS twee weke voor die AJV bereik, maar 
die ondersteunende dokumentasie, in genoemde formaat - dws persgereed vir 
Radio 7S - moet nie later nie as 31 Maart by die NARS afgelewer word. Alle 
inskrywings sal by die AJV tentoon gestel word (waar prakties moontlik, anders 
fotos) en die toekennings sal tydens die jaarlikse dinee gemaak word. Die twee 
toekennings is die Junior Tegniese Uitmuntendheidstoekenning (Onder 25 jaar 
oud), `n geraamde sertifikaat en `n kontant toekenning van R350 en die Tegniese 
Uitmuntendheidstoekenning, `n geraamde sertifikaat en `n kontant toekenning 
van R350. 


SARL BHF/UHF KOMPETISIE 


Die eerste been van die 2004 SARL BHF/UHF-kompetisie word oor die naweek 
van 20 en 21 Maart gehou. Die kompetisie begin om 10:00 UTC (12:00 SAT) 
op Saterdag die 20ste en eindig 24 uur later. Die doel van hierdie kompetisie 
is om aktiwiteit op die BHF- en UHF-bande aan te moedig. Die kompetisie is 
oop vir alle gelisensieerde radioamateurs in Suid-Afrika en buurlande. 


Aktiwiteit sal op 6, 4 en 2 meter sowel as 70 en 23 cm wees met GG-, FM- of ESB- 
werking. Die roepsein, RS(T) en `n ruitblokverwysing word uitgeruil. Die reëls 
kan van die SARL se webwerf by www.sarl.org.za afgelaai word. Deelnemers 
moet asb. nie die internasionale roepfrekwensie vir 6 m, nl. 50,110 MHz vir 
wedstrydkontakte gebruik nie. Wanneer `n stasie op hierdie frekwensie ontmoet 
word, vra hom om na `n frekwensie wat vooraf deur jou gekies is te OSY. In ander 
bande is daar ook genoeg simplekskanale anders as die nasionale roepkanale 


beskikbaar vir wedstrydkontakte, maak hierdie keer ook maar gerus meer van 
hulle gebruik. Geniet die kompetisie! 


ONTDEK AMATEURRADIO 20 Maart by NARS 


Sluit aan by die Muddlers Net en die South African Antigue Wireless Association 
(SAAWA) vir `n oggend van aanbiedinge, demonstrasies en statiese vertonings 
oor 'n verskeidenheid temas oor radiotegnologie. 


Voordragte sluit in- Die gebruik van programmeerbare geintegreerde stroom- 
bane vir radio- en toetsapparaatontwerp. 


ZS5WC “Griffen” ORP 40 meter send /ontvanger. 

Teorie en ontwerp van `n geruisdemper. 

'n Laekoste 40 meter GG send /ontvanger. 

Antennaontwerp en konstruksie vir beperkte ruimtes. 
Verskeie antieke ontvangers en senders sal tentoongestel word. 


Die SAAWA sal sy weeklikse op-die-lug vergadering vanaf die Reno Faber 
gedenkstasie hou onder hul roepsein ZSOAWA. 


Tee en koffie sal vanaf 08:30 bedien word. Die aanbiedinge sal om 09:00 begin. 


SPESIALE STASIE TYDENS WETENSKAP EXPO BY TSHWANE UNI 
VERSITEIT VAN TEGNOLOGIE 


'n Wetenskap Expo word van 15 tot 19 Maart op die terrein van die Tshwane 
Universiteit van Tegnologie in Pretoria-Wes aangebied. Magalies Radioama- 
teurklub sal daagliks van 09:00 tot 17:00 `n amateurstasie onder die roepsein 
ZSGMRK by die Expo bedryf om amateurradio aan die studente en publiek bek- 
end te stel. Die stasie sal ook opvoedkundig van aard wees sodat jongmense ook 
kan deelneem. Die volgende modusse sal in werking wees: 1. ESB-spraak in die 
40 en 80 m HEF-bande; 2. Spraak op BHF op 145,750 MHz en UHF op 438,750 
of 438,575 MHz. 3. Pakketradio op 144,675 MHz; 4. Weerprente op 144,700 
MHGZ; 5. Stadige aftas TV op 145,750 MHz. 


ZSGMRK sal dit waardeer as almal wat hulle hoor met hulle kontak sal maak. 


Tony Voorveld, ZS6CCD, sal ook `n stalletjie daar hê met al sy elektriese ap- 
paraat waarmee hy `n skouspelagtige vertoning lewer wat altyd populêr is en 
groot byval by toeskouers vind. 


SONAKTIWITEIT 


Tad Cook, K7RA, van Seattle, Washington het as volg gerapporteer: Gemid- 
delde daaglikse sonvleksyfers het teenoor die week 26 Februarie tot 3 Maart 
met bykans 24 punte gedaal maar gemiddelde daaglikse sonvloed was ongeveer 
dieselfde, slegs meer as twee punte laer. Op 9 Maart het die aarde deur `n 
sonwind beweeg en geomagnetiese indekse het gestyg. By midbreedtegrade was 
HEF-bande op 9 en 11 Maart waarskynlik bruikbaar, maar nie op 10 Maart nie. 


Oor die volgende paar dae behoort geomagnetiese toestande te bestendig. Son- 
vloed behoort teen Maandag die 15de tot ongeveer 100 te daal. 


% 


n Groot sonvlek, No. 570 beweeg na die middel van die sigbare sonskyf en wys 
direk op die aarde. Dit is `n moontlike bron van sonfakkels. 


(Berig verkort uit die ARRL-nuusbrief). 
AKTIWITEITE OM AAN DEEL TE NEEM 


15 tot 19 Maart - Spesiale stasie ZSGMRK by die Wetenskapexpo; 20 tot 
21 Maart - Die BHE/UHF kompetisie; 20 Maart - Ontdek amateurradio by 
die NARS; Donderdag 1 April die eerste 80-meter JSO-Party om 19:00 SAT; 
Sondag 11 April die SARL HAMNET 40-meter gesimuleerde noodkompetisie 
van 14:00 tot 16:00 SAT. 


Die SARL nooi u om Sondae om 10:00 na Amateur Radio Mirror International 
op 17 815, 9 750 en 7 082 kHz en 145,625 MH in die Oos Londen-, 145,650 in die 
Durban-, 145,750 MHz in die Pretoria- en 438,800 MHz in die Sandtongebied 
te luister. `n Heruitsending kan Maandagaande om 21:00 SAT op 8 215 kHr 
gehoor word. ARMI word deur Telkom en Sentech geborg. 


Dit bring ons dan aan die einde van hierdie bulletin wat saamgestel is deur 
Gustav, ZS6BWN,, en gelees deur ....... vanuit ....... AS 'n diens aan radioa- 
mateurs, kortgolfluisteraars en elektronikaentoesiaste. 


U het geluister na ZS6SRL en baie dankie dat u by ons aangesluit het. Dankie 
ook aan diegene wat items vir die bulletins verskaf en aan al die amateurs wat 
so gereëld die herleidings waarneem. 


Hierdie Afrikaanse uitsending eindig nou en SARLNUUS wens u `n aangename 
week toe. 


Totsiens almal. 


/EX 


